Dezgehanê girîngan ê kurdan ê Almanya ra Civaka Azad seba ke bale biancê drama însanî ya Mexmûrî ser o panelêk serûber kena. Pawitoxê heqanê merdiman ê almanî û sîyasetmedarî zî do tewrê panelî bibe. Panel çarçewa tedbîranê vera vîrusê Korona de înternet ser o do biweşanîye.
Komeleya Heqanê Merdiman a Alman-Kurdî MAF-DADî ra Heike Geisweida ke menga adare de kampe zîyaret kerdbi û Besra Guler do destpêkê panelî de qisey bikerê. Dima wekîlê Partîya Çepe Zaklin Nastic, Komeleya Înîsîyatîfê Hêvî û Haştîye yê Kurdîstanî ra Emîne Gozen do qisey bikerê. Îdarekarê Kampa Mexmûrî zî bi hawayêkê gandarî do beşdarê panelî bibê û derheqê rewşa peyêne de qisey bikerê.
Panel 7ê gulane saete 19:00 de do dest pêbikero û kesê ke wazenê eşkenê nê lînkî ra temaşe bikerê:
https://civaka-azad.org/mexmur
